  Майя Бывальцева 25-тӥ толшоре Ижкарысь Кузебай Герд нимо йӧскалык гимназиын «Удмурт Кенеш» огазеяськонлэн Индустри ёросысь ёзэтэзлэн правлениезлэн ёзчиезлы, дышетӥсьлы Татьяна Швецовалы юрттон вылысь ӟечлэсьтон ӝыт ортчиз. Ужрад улсын 63 сюрс манет люказы. Со сярысь «ВКонтакте» мерлыко вотэсысь бамаз Индустри ёросысь кенешчиослэн кивалтӥсьсы Галина Крылова ивортӥз. Туэ 1-тӥ январе Швецовъёслэн семьязы кышкыт аварие шедиз, отын Павел но Маша быризы, нош Татьяна Виссарионовна но Даниил пиез зол сӧсырмизы. <…> Ӟеч уж ӟечен берытске, шуо удмуртъёс. Соин валче ог-огмылы юрттыса улоно Галина Крылова, «Удмурт Кенеш» огазеяськонлэн Индустри ёросысь ёзэтэзлэн кивалтӥсез«Удмурт Кенеш» огазеяськонлэн Индустри ёросысь ёзэтэныз радъям ӟечлэсьтон концертэ Ижкарысь «Инвожо» но «Чильтэр» ансамбльёс, Надежда Уткина, Марина Галичанина, Александр Катков, Ува ёросысь Жужгес гуртысь лулчеберет удысын ужасьёс, Йӧскалык театрысь актриса Наталья Тур, актриса но режиссёр Ольга Александрова, Виктория Шоркина, удмурт гимназиын дышетскисьёс пыриськизы. Дун-чылкыт Татианалэн нуналэзлы тупатэм ужрадэ озьы ик «Удмурт кенеш» огазеяськонлэн тӧроез Татьяна Ишматова но правленилэн ёзчиосыз, Кун Думаысь депутат Алексей Загребин, отец Павел (Григорьев) но мукетъёсыз пыриськизы. Со сяна, юри та ӝытлы удмурт дырпус поттӥзы, сое суредась Екатерина Мензарипова дасяз. Татьяна Швецова концертэз онлайн-трансляция пыр учкыны быгатӥз. Тегъёс: Мерлык Ижкар Удмуртия УдмуртКенеш  